open-index/open-wikipedia-markdown huggingface dataset:
এরমিদিতা

**মানুয়েল এরমিদা লোসাদা** (; ২৭ নভেম্বর ১৯২৪ – ১৭ সেপ্টেম্বর ২০০৫; **এরমিদিতা** নামে সুপরিচিত) একজন স্পেনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় সেলতা ভিগোর হয়ে একজন আক্রমণভাগের খেলোয়াড় হিসেবে খেলেছেন।

স্পেনীয় ফুটবল ক্লাব পেনিয়াস্কোর যুব পর্যায়ের হয়ে খেলার মাধ্যমে এরমিদিতা ফুটবল জগতে প্রবেশ করেন এবং পরবর্তীতে বেরবেসের হয়ে খেলার মাধ্যমে তিনি ফুটবল খেলায় বিকশিত হয়েছেন। ১৯৪৪–১৯৫৬ মৌসুমে, সেলতা ভিগোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। তিনি সেলতা ভিগোর হয়ে ১২ মৌসুম অতিবাহিত করেছেন, যেখানে তিনি ১৭০ ম্যাচে ১১০টি গোল করেছেন। অতঃপর ১৯৫৬–৫৭ মৌসুমে, তিনি কর্দোবায় যোগদান করেছিলেন, যেখানে তিনি ২ মৌসুম অতিবাহিত করে অবসর গ্রহণ করেছেন।

## তথ্যসূত্র

বিষয়শ্রেণী:১৯২৪-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:লা লিগার খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:সেলতা ভিগোর খেলোয়াড়
বিষয়শ্রেণী:কর্দোবা ফুটবল ক্লাবের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:স্পেনীয় পুরুষ ফুটবলার
অ্যাসিটোগুয়ানামিন

**অ্যাসিটোগুয়ানামিন** হলো (CNH2)2CCH3N3 সংকেতবিশিষ্ট রাসায়নিক যৌগ। এটি মেলামিনের সাথে অধিক সাদৃশ্যপূর্ণ; শুধুমাত্র মেলামিনের একটি অ্যামিনো মূলক অ্যাসিটোগুয়ানামিনে মিথাইল মূলক দ্বারা প্রতিস্থাপিত হয়। অ্যাসিটোগুয়ানামিন মেলামাইন প্রস্তুতকরণে ব্যবহৃত হয়। মেলামিনের ((CNH2)3N3) মতো অ্যাসিটোগুয়ানামিন ক্রসলিংকার নয়। যদিও রাসায়নিক যৌগের মিথাইল মূলক যুক্ত হয় (অ্যাসিটাইল মূলক নয়), তবুও ঐতিহাসিকভাবে যৌগটির নামে "অ্যাসিটো" উপসর্গ ব্যবহার করা হয়। বেনজোগুয়ানামিন অ্যাসিটোগুয়ানামিনের সাথে সামঞ্জস্যপূর্ণ একটি যৌগ।

সায়ানোগুয়ানিডিন ও অ্যাসিটোনাইট্রাইলের ঘনীভবন বিক্রিয়ায় অ্যাসিটোগুয়ানামিন উৎপন্ন হয়:
:(H2N)2C=NCN  +  MeCN   →  (CNH2)2(CMe)N3

## নিরাপত্তা
এলডি<sub>৫০</sub> (মৌখিক, ইঁদুর) পরিমাণ হলো ২৭৪০&nbsp;মিলিগ্রাম/কিলোগ্রাম (প্রতি কিলোগ্রাম ওজনে ২৭৪০ মিলিগ্রাম)।

## তথ্যসূত্র

বিষয়শ্রেণী:ট্রায়াজিন
এস্টোরিয়া নদী

**এস্টোরিয়া নদী** কানাডার আলবার্টা প্রদেশের জেসপার জাতীয় উদ্যানে কানাডিয় রকি পর্বতমালার অন্তর্গত নদী। নদীটির উৎপত্তি টনকুইন উপত্যকায়, এবং এর মোহনা আথাবাস্কা নদীতে। এটি আথাবাস্কা নদীর অন্যতম উপনদী। ব্যবসায়ী জন জ্যাকব এস্টোরের নামে এই নদীর নামকরণ করা হয়। প্রবাহপথে নদীটির গুটিকয়েক উপনদী আছে।

## প্রবাহ
এস্টোরিয়া নদীর ব্যুৎপত্তি টনকুইন উপত্যকায়। টনকুইন উপত্যকাটি ফ্রেজার হিমবাহ, রাম্প্যান্টস পর্বতশ্রেনী, ইরবাস পর্বত, ক্লিথেরো পর্বত এবং ওল্ডহর্ন পর্বত বেষ্টিত। এই কয়টি পর্বতের বারীপাত ও গলিত বরফের নির্গমণ স্থান টনকুইন উপত্যকা, নিষ্কাশিত জল একত্রে এস্টোরিয়া নদীর সৃষ্টি করেছে। প্রবাহ পথে ইরামাইট, ক্যাম্পাস ও ভারডেন্ট নালীর মোহনা এস্টোরিয়ায় এসে পড়েছে। আলবার্টা মহাসড়ক ৯৩এ এই নদীর উপর দিয়ে চলে গেছে। এই মহাসড়কের সমান্তরালে কিছুদুর প্রবাহিত হওয়ার পর নদীটি উত্তর-পূর্ব দিকে বাঁক নিয়ে আথাবাস্কা নদীতে মিশেছে।
[235x235px|থাম্ব|বাম|[জেসপার জাতীয় উদ্যান|জেসপার জাতীয় উদ্যানে প্রবাহিত এস্টোরিয়া নদী]]

## নামকরণ
এস্টোরিয়া নদী, এবং নিকটবর্তী এস্টোরিয়া গিরিপথের নাম পশম ব্যবসায়ী এবং *আমেরিকান ফার কোম্পানি'র* মালিক জন জ্যাকব আস্টোরের নামে নামকরণ করা হয়েছে।

## উপনদী
এস্টোরিয়া নদীর উপনদী সমূহ-
* ইরামাইট নালী
* ক্যাম্পাস নালী
* ভারডেন্ট নালী

## তথ্যসূত্র

বিষয়শ্রেণী:আথাবাস্কা নদীর উপনদী
বিষয়শ্রেণী:আলবার্টার নদী
বিষয়শ্রেণী:জেসপার জাতীয় উদ্যান
চেরেনকভ বিকিরণ

**চেরেনকভ রেডিয়েশন**, **চেরেনকভ বিকিরণ** বা **ভ্যাভিলভ-চেরেনকভ বিকিরণ** (; রুশ: Черенков) হলো একধরনের তড়িৎ-চৌম্বকীয় বিকিরণ। যখন কোনাে অস্তরক মাধ্যমের মধ্যে দিয়ে আধানযুক্ত কোনাে কণা (যেমন ইলেক্ট্রন) সেই মাধ্যমে আলাের যে দশাবেগ (ফেজ গতিবেগ বা ফেজ ভেলসিটি) তার থেকে বেশি বেগে চলতে থাকে (এক্ষেত্রে বিশেষ আপেক্ষিকতার নিয়ম ভঙ্গ হয় না। যাহেতু, প্রতিসরাঙ্কের কারণে সেই মাধ্যমে আলোর বেগ c এর চেয়ে কম হয়। তাই সেই আহিত কণাকে আর c এর চেয়ে বেশি বেগে যেতে হয় না) তাহলে এক ধরনের তড়িৎ-চৌম্বকীয় বিকিরণ নির্গত হয়। একেই চেরেনকভ রেডিয়েশন বলে। সোভিয়েত পদার্থবিজ্ঞানী পাভেল আলেক্সেইয়েভিচ চেরেংকভ এর নামানুসারে এর নামকরণ করা হয়েছে। ১৯৩৪ সালে তিনি সার্গে ভ্যাভিলভ এর অবেক্ষণে এর আবিষ্কার করেন এবং ১৯৩৭ সালে ইলিয়া ফ্রাংক ও ইগর তাম
এর ব্যাখ্যা দেন। এই কাজের জন্য তারা যৌথভাবে ১৯৫৮ সালে পদার্থবিজ্ঞানে নোবেল পুরস্কার পান।

## উৎপত্তি

পানির ওপর কোনো কিছু পানির ঢেউয়ের থেকে বেশি বেগে চললে সৃষ্ট বো ওয়েভ বা শব্দোত্তর গতিবেগের জন্য সৃষ্ট সনিক বুমের সাথে চেরেনকভ রেডিয়েশনের সাদৃশ্য রয়েছে।

বায়ুমন্ডলে যখন কোনো স্পেসক্রাফ্ট চলে, তখন চতুর্দিকে শব্দের নির্গমন হয় (প্রেশার ওয়েভের সৃষ্টি হয়)। যেহেতু বিমান শব্দ উৎপন্ন করতে করতে সামনের দিকে (আপনার দিকে) এগিয়ে যায়, সেহেতু  বাতাসের সঙ্কোচনগুলো আরও চেপে যায়। যখন প্লেনের বেগ শব্দের বেগের সমান হয়ে যায় তখন এই প্রেশার ওয়েভ গুলি একত্রে মিসে একটি শক ওয়েভের সৃষ্টি হয়। শব্দের বেগ বাড়তে থাকলে সেই শক ওয়েভটি কোণ বা শঙ্কু আকারে প্লেনের পেছন দিক থেকে ছড়িয়ে পড়ে যাকে আমরা সনিক বুম হিসেবে শুনি। একই ভাবে পানিতে পানির ঢেউয়ের থেকে বেশি বেগে চললে সৃষ্ট হয় বো ওয়েভ। চেরেনকভ রেডিয়েশনের ক্ষেত্রেও এরকমই ঘটনা ঘটে কিন্তু সেটা হয় আলোর জন্য।

যখন কোনো আহিত কণা প্রচন্ড গতিতে কোনো অস্তরক মাধ্যমের মধ্যদিয়ে ধাবিত হয় তখন সেই আহিত কণা এর পথে থাকা কিছু পরমাণুর কিছু ইলেক্ট্রনকে উত্তেজিত করে এবং সেই ইলেকট্রনগুলি পূর্বাবস্থায় ফিরে আসার সময় তড়িচ্চুম্বকীয় তরঙ্গ নিঃসারিত করে। হাইগেনের নীতি অনুযায়ী সেই তরঙ্গ গোলকাকারে (sphericaly) সেই মাধ্যমে ফেজ ভেলসিটিতে ছড়িয়ে পড়ে। এখন যেহেতু সেই মাধ্যমে সেই আহিত কণার বেগ আলোর বেগের চেয়ে বেশি তাই সেখানে সনিক বুমের মতো একই ঘটনা ঘটে। ইলেকট্রনের দ্রুত গতি এবং আলোর অপেক্ষাকৃত ধীর গতির কারণে এখানেও তরঙ্গ উৎপন্নকারী বস্তুকণা তরঙ্গের থেকে দ্রুত গতি লাভ করে এবং সনিক বুমের শব্দ তরঙ্গের মতই এখানে আলোক তরঙ্গ সেই কণার সাপেক্ষে θ (ধরি) কোণে শঙ্কু বা কোণের মত করে চারিদিকে ছড়িয়ে পড়ে যেটাকে আমরা চেরেনকভ রেডিয়েশন হিসেবে দেখি।

### নিঃসরণ কোণ

#### প্রথম চিত্রানুসারে নিঃসরণ কোণ

উপরের প্রথম চিত্রে একটি আহিত কণা (লাল রঙ)
:c/n  শর্তাধীনে v_\text{p} বেগে ছোটে।

আলোর বেগ ও কণার বেগের অনুপাত 
: \beta=v_\text{p}/c

এই মাধ্যমে আলোর বেগ (n হলো প্রতিসরাঙ্ক)
: v_\text{em}=c/n

চিত্রে বাম দিক হলো আদি বিন্দু (*t* = 0) ও ডানদিক হলো *t* সময় পরের অবস্থা।

এখন *t* সময়ে কণাটির অতিক্রান্ত দূরত্ব 
:x_\text{p}=v_\text{p}t=\beta\,ct

এবং আলোক তরঙ্গের অতিক্রান্ত দূরত্ব 
:x_\text{em}=v_\text{em}t=\frac{c}{n}t

সূতরাং নিঃসরণ কোণ (সাধারণ ত্রিকোণমিতি অনুসারে)
:\cos\theta=\frac1{n\beta}
 
একই ভাবে দ্বিতীয় চিত্র হতেও নিঃসরণ কোণ নির্ণয় করা যায়।

## আরও দেখুন

*ট্যাকিয়ন
*বিশেষ আপেক্ষিকতা
*আলোক-অপেক্ষা-দ্রুতগামী
*ভৌত ধ্রুবক

## তথ্যসূত্র

## বহিঃসংযোহ
* 
* 
*

বিষয়শ্রেণী:কণা পদার্থবিদ্যা
বিষয়শ্রেণী:বিশেষ আপেক্ষিকতা
বিষয়শ্রেণী:আলোক উৎস
বিষয়শ্রেণী:ভৌত ঘটনা
বিষয়শ্রেণী:কণা পদার্থবিজ্ঞান
বিষয়শ্রেণী:আলোর উৎস
বিজয়রাঘবগড় রাজ্য

**বিজয়রাঘবগড় রাজ্য**  ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী বিজয়রাঘবগড় শহরটি বর্তমানে মধ্যপ্রদেশ রাজ্যে কাটনি জেলায় অবস্থিত। ১৮৫৭ খ্রিস্টাব্দে সিপাহী বিদ্রোহের সময়ে রাজ্যটি ব্রিটিশবিরোধী কাজে যুক্ত থাকার দরুন বিদ্রোহদমনের পরে এটি ব্রিটিশ ভারতের অন্তর্ভুক্ত হয় ও দেশীয় রাজ্যের মর্যাদা লুপ্ত হয়৷

## ইতিহাস
১৮২৬ খ্রিস্টাব্দ অবধি বিজয়রাঘবগড় রাজ্যটি বাঘেলখণ্ডের মৈহার নামে অপর একটি রাজ্যের অংশ ছিলো৷ ঐ বছরই ব্রিটিশ সরকার বিজয়রাঘবগড়ের সামন্তরাজাকে রাজ্যসনদ প্রেরণ করলে মৈহার ভেঙে নতুন রাজ্যের প্রতিষ্ঠা হয়৷ ১৮৫৭ খ্রিস্টাব্দে রাজ্যটির দ্বিতীয় শাসক সুর্যু প্রসাদের সময় রাজাও তার সৈন্যদল সিপাহী বিদ্রোহে ব্রিটিশদের বিরোধীতা করলে বিদ্রোহ দমনকালে ব্রিটিশ সরকার রাজ্যটিকে দখল করেন৷ ফলে প্রতিষ্ঠার মাত্র কিছু দিনের মধ্যে রাজ্যটি ব্রিটিশ সাম্রাজ্যের অন্তর্ভুক্ত হয়ে যায়৷ ১৮৫৮ খ্রিস্টাব্দে স্বত্ববিলোপ নীতির দুরাচারী ও অসমর্থ রাজার অজুহাতে বিজয়রাঘবগড় রাজ্যটির রাজপদ বিলুপ্ত করে ব্রিটিশ ভারতের জব্বলপুর জেলার অংশীভূত করা হয়৷

### শাসকবর্গ

* ১৮২৬ - ১৮৪৫ : প্রয়াগ দাস
* ১৮৪৫ - ১৮৫৮ : সুর্যু (সূর্য) প্রসাদ

## তথ্যসূত্র

বিষয়শ্রেণী:মধ্যপ্রদেশের ইতিহাস
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:১৮২৬-এ ভারতে প্রতিষ্ঠিত
বিষয়শ্রেণী:১৮৫৮-এ ভারতে বিলুপ্ত
বিষয়শ্রেণী:ভারতের দেশীয় রাজ্য
সুলতানা ফিরদৌসী

**সুলতানা ফিরদৌসী** (জন্ম: ১১ ডিসেম্বর, ১৯৭৪) একজন বাংলাদেশী লেখিকা, কবি, স্কলার। তিনি বাংলাদেশের কুষ্টিয়া জেলায় জন্মগ্রহণ করেছেন। তিনি সফলভাবে  বাংলা একাডেমী তরুণ লেখকদের প্রকল্প ঢাকা অধীনে বাংলা কবিতা গবেষণা প্রকল্প সম্পন্ন করেছেন এবং বাংলা প্রথম বই প্রকাশিত হয়েছিল বাংলা একাডেমী, ঢাকা থেকে। প্রথম প্রকাশিত বইয়ের নাম *কীট ও দ্রোণ পুষ্প*। সুলতানা ফিরদৌসী তার লেখার জন্য বিভিন্ন পুরস্কার পেয়েছেন। তন্মধ্যে , ভারতের শান্তিনিকেতনের 'অগ্নিবীণা' পুরস্কার*, *বাঙালি ক্রিস্টি এবং সংস্কৃতি বাতায়নের রূপসী বাংলা পদক। তিনি কলকাতা বাংলা একাডেমী কবিতা প্রতিযোগিতার অনারারি জুরি বোর্ডের সদস্যও ছিলেন।

## জীবনের প্রথমার্ধ
সুলতানা ফিরদৌসীর জন্ম ১৯৮৪ সালের ১১ ডিসেম্বর বাংলাদেশের কুষ্টিয়া জেলায় । তাঁর প্রথম কাব্যগ্রন্থটি ১৯৯৭ সালে বাংলা একাডেমি প্রকাশ করেছিল।

## পেশা
তিনি বাংলাদেশের স্থানীয় সরকার প্রকৌশল অধিদফতরে (এলজিইডি) সমাজ-অর্থনীতিবিদ হিসাবে কর্মরত ছিলেন।

## গ্রন্থসমূহ

* কীট ও দ্রোণ পুস্প (কবিতার বই)
* তৃতীয় পক্ষ (উপন্যাস) 
* এবার ঘরে ফেরার পালা (ছোট গল্পের একটি সংগ্রহ) 
* বৃক্ষ ভিজে যায় (কবিতার বই) 
* অরণ্যে ফিরে আসি (কবিতার বই) 
* *A Girl Has No Name* (কবিতার বই) 

## পুরস্কার ও সম্মাননা
সুলতানা ফিরদৌসী লেখার জন্য বিভিন্ন পুরস্কার পেয়েছেন। তন্মধ্যে , ভারতের শান্তিনিকেতনের অগ্নিবীণা পুরস্কার, *বাঙালি ক্রিস্টি এবং সংস্কৃতি বাতায়নের* *<nowiki/>'রূপসী বাংলা পদক*' । তিনি কলকাতা বাংলা একাডেমী কবিতা প্রতিযোগিতার অনারারি জুরি বোর্ডের সদস্যও ছিলেন।  

## তথ্যসূত্র

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাঙালি কবি
বিষয়শ্রেণী:বাঙালি নারী কবি
বিষয়শ্রেণী:২১শ শতাব্দীর বাংলাদেশী কবি
বিষয়শ্রেণী:বাংলাদেশী নারী কবি
বিষয়শ্রেণী:২১শ শতাব্দীর বাংলাদেশী লেখিকা
বিষয়শ্রেণী:কুষ্টিয়া জেলার লেখক
বিক্রম শেঠ

thumb|
**বিক্রম শেঠ** (২০ জুন ১৯৫২ সালে জন্ম) একজন  ভারতীয় ঔপন্যাসিক এবং কবি । তিনি বেশ কয়েকটি উপন্যাস ও কবিতার বই লিখেছেন। তিনি পদ্মশ্রী, সাহিত্য একাডেমি পুরস্কার, প্রবাসী ভারতীয় সম্মান, ডাব্লুএইচ স্মিথ লিটারারি অ্যাওয়ার্ড এবং ক্রসওয়ার্ড বুক অ্যাওয়ার্ডের মতো বেশ কয়েকটি পুরস্কার পেয়েছেন। *ম্যাপিংস* এবং *বিস্টলি টেলসের* মতো শেঠের কবিতা সংগ্রহগুলি ভারতীয় ইংরেজি ভাষার কাব্য ক্যাননে উল্লেখযোগ্য অবদান রয়েছে । 

## প্রাথমিক জীবন এবং শিক্ষা
শেঠের জন্ম ১৯৫২ সালের ২০ জুন কলকাতায় । তাঁর বাবা প্রেম নাথ শেঠ বাটা জুতোর নির্বাহী ছিলেন এবং প্রশিক্ষণ দ্বারা ব্যারিস্টার তাঁর মা লীলা শেঠ দিল্লী হাইকোর্টের প্রথম মহিলা বিচারক এবং ভারতের এক রাজ্য হাইকোর্টের প্রথম মহিলা প্রধান বিচারপতি হয়েছিলেন । 

## তথ্যসূত্র

বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:পশ্চিমবঙ্গের কবি
বিষয়শ্রেণী:ভারতীয় রাজনৈতিক লেখক
বিষয়শ্রেণী:২০শ শতাব্দীর ভারতীয় প্রাবন্ধিক
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:যুক্তরাজ্যে ভারতীয় বিক্ষিপ্ত উদ্বাসন
বিষয়শ্রেণী:জীবিত ব্যক্তি
বিষয়শ্রেণী:১৯৫২-এ জন্ম
বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
বিষয়শ্রেণী:২১শ শতাব্দীর ভারতীয় ঔপন্যাসিক
বিষয়শ্রেণী:২১শ শতাব্দীর ভারতীয় কবি
বিষয়শ্রেণী:প্রবাসী ভারতীয় সম্মান প্রাপক
বিষয়শ্রেণী:যুক্তরাজ্যে ভারতীয় অভিবাসী
বিষয়শ্রেণী:কলকাতার লেখক
বিষয়শ্রেণী:ভারতীয় পুরুষ ঔপন্যাসিক
বিষয়শ্রেণী:সাহিত্য ও শিক্ষায় পদ্মশ্রী প্রাপক
বিষয়শ্রেণী:ভারতীয় পুরুষ কবি
বিষয়শ্রেণী:ভারতীয় শিশুসাহিত্যিক
বিষয়শ্রেণী:পশ্চিমবঙ্গের ঔপন্যাসিক
বিষয়শ্রেণী:ভারতীয় উভকামী পুরুষ
বিষয়শ্রেণী:পাটনার লেখক
বিষয়শ্রেণী:টনব্রিজ স্কুলে শিক্ষিত ব্যক্তি
বিষয়শ্রেণী:২০শ শতাব্দীর ভারতীয় পুরুষ লেখক
বিষয়শ্রেণী:২১শ শতাব্দীর ভারতীয় পুরুষ লেখক
বিষয়শ্রেণী:২১শ শতাব্দীর ভারতীয় প্রাবন্ধিক
বিষয়শ্রেণী:ভারতীয় ভ্রমণ লেখক
জগত্তারিণী পদক

**জগত্তারিণী পদক** () বাংলা ভাষা ও সাহিত্যে বিশেষ অবদানের স্বীকৃতি হিসাবে কলকাতা বিশ্ববিদ্যালয় দুই বছর পর পর প্রদান করে থাকে। এটি 'Special Endowment Medal' তথা বিশেষ মর্যাদা সম্পন্ন পুরস্কার হিসাবে চিহ্নিত। 

## ইতিহাস

বাঙালি শিক্ষাবিদ, গণিতজ্ঞ ও আইনবিদ ব্যারিস্টার স্যার আশুতোষ মুখোপাধ্যায় কলকাতা বিশ্ববিদ্যালয়ের প্রথম ভারতীয় ও প্রবাদপ্রতিম ভাইস-চ্যান্সেলর ছিলেন। তিনি  বিশ্ববিদ্যালয়ে একাডেমিক ঐতিহ্য বজায় রেখে  জাতীয়তাবাদমূলক কার্যকলাপে সংস্কার চেয়েছিলেন।  যখন তিনি দ্বিতীয় বারের জন্য উপাচার্য পদে বৃত হন, তখন ১৯ শে এপ্রিল ১৯২১ তারিখে ৩০০০ টাকার সরকারি ঋণপত্র কলকাতা বিশ্ববিদ্যালয়কে দান করেন তার মা 'জগত্তারিণী দেবী'র নামে এক সম্মাননা প্রবর্তনের জন্য। কলকাতা বিশ্ববিদ্যালয়ের সিন্ডিকেটের সিদ্ধান্ত অনুসারে আশুতোষ মুখোপাধ্যায়, চুণীলাল বসু, অমূল্যচরণ বিদ্যাভূষণ, দীনেশচন্দ্র সেন এবং বি সি মজুমদারকে নিয়ে পাঁচ সদস্যের একটি  কমিটি গঠিত হয়। কমিটির সিদ্ধান্ত অনুসারে  সেই বৎসরেই  কলকাতা বিশ্ববিদ্যালয় প্রথম ' জগত্তারিণী পদক'  সাহিত্যে নোবেলজয়ী কবি রবীন্দ্রনাথ ঠাকুরকে প্রদান করে। সেই অর্থে বাংলা সাহিত্যে 'জগত্তারিণী পদক' প্রাপ্তি পরবর্তী প্রাপকদের কাছে - অত্যন্ত সম্মানের। বিগত বছরগুলিতে শরৎচন্দ্র চট্টোপাধ্যায়, প্রমথ চৌধুরী, কাজী নজরুল ইসলাম,তারাশঙ্কর বন্দ্যোপাধ্যায়, মানকুমারী বসু,কুমুদরঞ্জন মল্লিক,সন্দীপন চট্টোপাধ্যায় আনিসুজ্জামান সহ বাংলা সাহিত্যের বিভিন্ন প্রথিতযশা লেখক এই পদক লাভ করেছেন।

## পদক প্রাপক সাহিত্যিকগণ

## তথ্যসূত্র

বিষয়শ্রেণী:বাংলা সাহিত্য পুরস্কার
বিষয়শ্রেণী:কলকাতা বিশ্ববিদ্যালয়
জালোন রাজ্য

**জালোন রাজ্য** ছিলো ব্রিটিশ শাসিত ভারতে অবস্থিত একটি মারাঠা দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। জালৌন শহরকে করে প্রতিষ্ঠিত এই রাজ্যটি বর্তমানে উত্তরপ্রদেশ রাজ্যের জালৌন জেলায় অবস্থিত৷ ১৮০৬ থেকে ১৮৪০ খ্রিস্টাব্দ অবধি এই শহরটি রাজ্যের রাজধানী ও প্রশাসনিক দপ্তর ছিলো৷ রাজ্যটির শেষ রাজা অপুত্রক অবস্থায় মারা গেলে ব্রিটিশ সরকার স্বত্ববিলোপ নীতি আরোপ করে রাজ্যটিকে আত্মসাৎ করে৷

## ইতিহাস
১৮০৩ খ্রিস্টাব্দে ব্রিটিশ সরকার জালৌন ও পারিপার্শ্বিক দখল করলে ১৮০৬ সালের মধ্যে এটি একটি ব্রিটিশ করদ রাজ্যে পরিণত হয়৷ রাজ্যের অধিকাংশ অধিবাসীই ছিলেন মহারাষ্ট্রীয় ব্রাহ্মণ, যারা "দক্ষিণী পণ্ডিত" নামেও পরিচিত৷ তাদের পূর্বপুরুষ, রাজ্যের শাসক মারাঠা পেশোয়াদের পরিষেবাদানের লক্ষ্যে মহারাষ্ট্র থেকে এই অঞ্চলে অভিগমন করেন৷ দ্বিতীয় গোবিন্দ রাও ১৮৪০ খ্রিস্টাব্দে অপুত্রক অবস্থায় মারা গেলে ঐ বছরই ব্রিটিশ সরকার রাজ্যটি দখল করে৷

কালপিতে অবস্থিত দুর্গটি ছিলো রাজ্যের সবচেয়ে শক্তিশালী দুর্গ এবং রাজনিবাস৷ ১৮৬০ খ্রিস্টাব্দের মধ্যে ব্রিটিশরা এই দুর্গটি অনাবৃত করেন৷ পরে ঐ স্থানে একটি বাজার বসানো হয়, যা বৈঠগঞ্জ বাজার নামে পরিচিত৷ ব্রিটিশ ভারতের অন্তর্ভুক্ত করার পরে তারা এই শহরটিকে অস্বাস্থ্যকর বলে উল্লেখ করেন এবং ওরই শহরে নতুন রাজধানী স্থানান্তরিত করেন৷ 

### শাসকবর্গ
জালোন রাজ্যের শাসকগণ ছিলেন পুণের পেশোয়াদের অধীনস্থ৷ ঋগ্বেদীয় করকারে বল্লাল বা করকারে রাজবংশীয় ব্রাহ্মণরা মূলত ছিলেন মহারাষ্ট্রের রত্নগিরি অঞ্চল থেকে আগত৷ পুণের পেশোয়া সওয়াই দ্বিতীয় মাধবরাও নারায়ণ ভট্ট বল্লাল ঐ রাজবংশীয় ব্রাহ্মণদের প্রশাসক হিসাবে ১৭৯৩ খ্রিস্টাব্দে শ্রীনাথ মহাদজী সিন্ধিয়ার অধীনে জালোন অঞ্চলে নিযুক্ত করেন৷ শাসক করকারেরা জালোনকে ইস্ট ইন্ডিয়া কোম্পানির থেকে মুক্ত রাখার চেষ্টা করলে উভয়পক্ষের মধ্যে দ্বিতীয় ইঙ্গ-মারাঠা যুদ্ধ সম্পন্ন হয়৷ যুদ্ধের ফলস্বরূপ ব্রিটিশ বাহিনী জয়লাভ করে ও করকারে বংশীয়দের তত্ত্বাবধানে থাকা মারাঠা বাহিনীর চরম পরাজয় ঘটে৷ পলাতক মারাঠা বাহিনী গোয়ালিয়র ও ঝাঁসিতে আশ্রয় গ্রহণ করে৷ ব্রিটিশরা অপর দেশস্থ মারাঠি ব্রাহ্মণ বংশীয়দেরকে ঐ রাজ্য শাসনের দায়িত্ব দেন৷ ক্রমে তারা রাজা উপাধি গ্রহণ করেন৷

#### রাজা
*১৭৭৬ - ১৮২২                প্রথম গোবিন্দরাও
*১৮২২ - ১৮৩১                বলরাও 
*১৮৩১ - ১৮৪০                দ্বিতীয় গোবিন্দরাও

## তথ্যসূত্র

বিষয়শ্রেণী:উত্তরপ্রদেশের ইতিহাস
বিষয়শ্রেণী:উত্তরপ্রদেশের দেশীয় রাজ্য
বিষয়শ্রেণী:১৮০৬-এ ভারতে প্রতিষ্ঠিত
বিষয়শ্রেণী:জালৌন জেলা
বিষয়শ্রেণী:ভারতের দেশীয় রাজ্য
বরোন্ধা রাজ্য

**বরোন্ধা রাজ্য** (যা **পাথার কাছার** নামেও পরিচিত) ছিলো ব্রিটিশ শাসিত ভারতে অবস্থিত একটি দেশীয় রাজ্য, বর্তমান ভারতে এটি মধ্যপ্রদেশ রাজ্যের সাতনা জেলায় অবস্থিত৷ ১৯৫০ খ্রিস্টাব্দে ভারতে যোগদানের সময়ে রাজ্যটি আকৃতিতে অধিক ছিলো এবং ব্রিটিশ শাসনকালে এটি ৯ তোপ সেলামী সম্মানপ্রাপ্ত রাজ্য হিসাবে পরিচিত ছিলো৷

## ইতিহাস
বরোন্ধা রাজ্যের শাসকগণ ছিলেন বড়গুর্জর গোষ্ঠীর সূর্যবংশীয় রঘুবংশী রাজপুত৷ ১৮৭৭ খ্রিস্টাব্দে মহারাজা রঘুবর দয়াল শাহ ব্রিটিশ সরকারের থেকে অ-বংশপরম্পরায় "হিস হাইনেস" উপাধি ও বংশপরম্পরায় ৯ টি তোপ সেলামীর সম্মাননা পান৷ 

### শাসকবর্গ
*১৭৯০ - ৪ জানুয়ারি ১৮২৭          মোহন সিং
*১৮২৭ - ১৮৬৭                 সর্বজিৎ সিং
*১৮৭৪ - ১৮৮৫                 রঘুবর দয়াল সিং (১ জানুয়ারি ১৮৭৭ থেকে রাজা বাহাদুর উপাধি ধারণ) 
* ১৮ আগস্ট ১৮৮৫ - ৮ জুলাই ১৯০৮   মহারাজা রামপ্রতাপ সিং

### রাজা
*১৯০৮ - ১৯৩৩                 গয়াপ্রসাদ সিং
*১৯৩৩ - ১৫ আগস্ট ১৯৪৭          রামপ্রতাপ সিং (রাজ্যের শেষ শাসক)

## তথ্যসূত্র

বিষয়শ্রেণী:মধ্যপ্রদেশের ইতিহাস
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:১২শ শতাব্দীতে ভারতে প্রতিষ্ঠিত
বিষয়শ্রেণী:ভারতের দেশীয় রাজ্য
বিষয়শ্রেণী:সাতনা জেলা
বিষয়শ্রেণী:রাজপুত
বিষয়শ্রেণী:১৯৫০-এ ভারতে বিলুপ্ত
ড্রাকুলা স্যার

***ড্রাকুলা স্যার*** হলো ২০২০ সালে মুক্তিপ্রাপ্ত বাংলা ভাষার ভারতীয় ভৌতিক ও রোমাঞ্চকর চলচ্চিত্র, যা দেবালয় ভট্টাচার্য পরিচালিত ও এস.ভি.এফ. এর ব্যানারে শ্রীকান্ত মোহতা ও মহেন্দ্র সোনি দ্বারা প্রযোজিত। অনির্বাণ ভট্টাচার্য, মিমি চক্রবর্তী, বিদীপ্তা চক্রবর্তী, রুদ্রনীল ঘোষ, সামিউল আলম, কাঞ্চন মল্লিক এবং সুপ্রিয় দত্ত অভিনীত ছবিটি প্রাথমিকভাবে এক শিক্ষকের কাহিনীকে অনুসরণ করে, যে বড় ক্যানাইন দাঁত যুক্ত হওয়ার জন্য "ড্রাকুলা স্যার" নামে পরিচিত, অবশেষে ভ্যাম্পায়ার হয়ে যায়।

এই ছবিটি পূজা সময়ে ২০২০ সালের ২১ শে অক্টোবর প্রেক্ষাগৃহে মুক্তি পায়। চলচ্চিত্রটি প্রাথমিকভাবে ২০২০ সালের ১ মে মুক্তি পাওয়ার কথা ছিল, তবে তা কোভিড-১৯ মহামারীর কারণে স্থগিত করা হয়। নকশালবাড়ি বিপ্লবের সময়ের একজন বিপ্লবীর গল্পকে কেন্দ্র করে চলচ্চিত্রটি নির্মিত হয়। এটি পশ্চিমবঙ্গ ভিত্তিক একটি মাওবাদী আন্দোলন ছিল, যা এখনও চলছে।
## অভিনয়ে
* অমল, রক্তিম চরিত্রে অনির্বাণ ভট্টাচার্য
* মঞ্জরী চরিত্রে মিমি চক্রবর্তী 
* সবিতা চরিত্রে বিদিপ্তা চক্রবর্তী
* কাতু মল্লিক চরিত্রে রুদ্রনীল ঘোষ
* নাটা চরিত্রে সামিউল আলম
* ভুবন বাবু (কাটু) চরিত্রে সুপ্রিয় দত্ত
* মনোরোগ বিশেষজ্ঞ চরিত্রে কাঞ্চন মল্লিক
*সায়নী ঘোষ বিশেষ উপস্থিতি 
## তথ্যসূত্র

## বহিঃসংযোগ

বিষয়শ্রেণী:ভারতীয় মনস্তাত্ত্বিক রোমাঞ্চকর চলচ্চিত্র
বিষয়শ্রেণী:২০২০-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:কোভিড-১৯ মহামারীর কারণে স্থগিত চলচ্চিত্র প্রযোজনা
বিষয়শ্রেণী:কোভিড-১৯ মহামারীর কারণে স্থগিত চলচ্চিত্র
বিষয়শ্রেণী:ভারতীয় অরৈখিক আখ্যান চলচ্চিত্র
বিষয়শ্রেণী:নোয়ার চলচ্চিত্র
ইকবাল সিদ্দিকী

**ইকবাল রশীদ সিদ্দিকী** (; ; জন্ম: ২৬ ডিসেম্বর, ১৯৭৪) মহারাষ্ট্রের ঔরঙ্গাবাদ এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে হায়দ্রাবাদ দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **ইকবাল সিদ্দিকী**।

## প্রথম-শ্রেণীর ক্রিকেট
১৯৯২-৯৩ মৌসুম সাল থেকে ২০০৫ সাল পর্যন্ত ইকবাল সিদ্দিকী’র প্রথম-শ্রেণীর খেলোয়াড়ী জীবন চলমান ছিল। বিধ্বংসী বোলিং ও দৃঢ়চিত্তে ব্যাটিংয়ের কারণে সবিশেষ পরিচিতি লাভ করেছিলেন তিনি।

মাঝখানে সংক্ষিপ্ত সময়ের জন্যে হায়দ্রাবাদের পক্ষে খেলেন। এরপর মহারাষ্ট্রের সদস্য হন। মৌসুম বহির্ভূত সময়ে ইংল্যান্ডের ক্লাব ক্রিকেটে অংশ নিয়েছেন। ২০০৬ সালে কেন্ট ক্রিকেট লীগে অংশ নেন। সেভেনোকস ভাইনের পক্ষে খেলেছেন তিনি।

১৯৯২-৯৩ মৌসুমের রঞ্জী ট্রফি প্রতিযোগিতায় রেলওয়েজের বিপক্ষে নক-আউট পর্বের খেলায় মহারাষ্ট্রের পক্ষে প্রথমবারের মতো খেলতে নামেন। বলে বেশ পেস আনয়ণে সক্ষমতা দেখিয়েছেন। প্রথম-শ্রেণীর ক্রিকেটে তার ব্যাটিং গড় বেশ নিম্নমূখী ছিল। তাসত্ত্বেও, একটি প্রথম-শ্রেণীর শতরানের ইনিংস খেলেছেন তিনি।

প্রথম-শ্রেণীর ক্রিকেটে ব্যক্তিগত সেরা বোলিং পরিসংখ্যান গড়েন ৮/৭২। নিজের সেরা দিনগুলোয় দৃশ্যতঃ তিনি অপ্রতিরোধ্য ছিলেন।
দূর্ভাগ্যজনকভাবে প্রথম-শ্রেণীর ক্রিকেটে অভিষেক হবার প্রায় এক দশক পর তাকে জাতীয় দলে খেলার সুযোগ দেয়া হয়। ব্যাট হাতে প্রথম-শ্রেণীর ক্রিকেটে তিনি একটি শতরান ও তিনটি অর্ধ-শতরানের ইনিংস উপহার দিয়েছেন।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ইকবাল সিদ্দিকী। ৩ ডিসেম্বর, ২০০১ তারিখে মোহালিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।

২০০১ সালে ইংল্যান্ডের বিপক্ষে এক টেস্টে অংশ নিয়েছিলেন তিনি। ঐ টেস্টে ইংল্যান্ড দলের মাত্র ৫ রানের জয়ের লক্ষ্যমাত্রায় ভারতীয় অধিনায়ক সৌরভ গাঙ্গুলী নিচেরসারির ব্যাটসম্যান ইকবাল সিদ্দিকীকে ব্যাটিং উদ্বোধনে নামেন। তিনি তার একমাত্র টেস্টে জয়সূচক রান সংগ্রহ করেন। এরফলে, অস্ট্রেলীয় ক্রিকেটার জেফ মসের সাথে এক টেস্টে অংশ নিয়ে জয়সূচক রানের রেকর্ডের সাথে নিজ নামকে যুক্ত করেন।

একমাত্র টেস্টে অংশ নিলেও মনোজ প্রভাকরের পর একমাত্র ভারতীয় ক্রিকেটার হিসেবে বোলিং ও ব্যাটিং উভয় বিভাগেই উদ্বোধনে নেমেছেন।

## তথ্যসূত্র

## আরও দেখুন
* অম্বর রায়
* গুলাম পার্কার
* এক টেস্টের বিস্ময়কারী
* ভারতীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঔরঙ্গাবাদ থেকে আগত ক্রিকেটার
বিষয়শ্রেণী:পশ্চিম অঞ্চলের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতীয় মুসলিম
বিষয়শ্রেণী:ভারতের টেস্ট ক্রিকেটার
বিষয়শ্রেণী:মহারাষ্ট্রের ক্রিকেটার
বিষয়শ্রেণী:হায়দ্রাবাদের ক্রিকেটার
ভৈসুন্দা রাজ্য

**ভৈসুন্দা রাজ্য**, (যা **ভৈসউন্দা** নামেও পরিচিত) ছিলো ব্রিটিশ শাসিত ভারতে অবস্থিত একটি অ-তোপ সেলামী দেশীয় রাজ্য, বর্তমান ভারতে এটি উত্তরপ্রদেশ রাজ্যের চিত্রকূট জেলায় অবস্থিত৷ এটি মধ্য ভারত এজেন্সির বাঘেলখণ্ড এজেন্সির অন্তর্ভুক্ত ছিলো৷

## ইতিহাস
১৮১২ খ্রিস্টাব্দে কালিঞ্জর (কলঞ্জর) পরিবারের সদস্যগণ ভৈসুন্দা রাজ্যের পত্তন ঘটান৷ এটি ছিলো ব্রিটিশ ভারতের বাঘেলখণ্ড এজেন্সির অন্তর্গত কলঞ্জর চৌবে জায়গীরগুলির একটি৷

কার্যকরী ভাবে ভৈসুন্দা জায়গীরের সমস্ত স্থায়ী বাসিন্দাই ধর্মীয়ভাবে হিন্দু ছিলেন৷ রাজ্যটির সদর ছিলো ২৫॰১৮' উত্তর অক্ষাংশ ও ৮০॰৪৮' পূর্ব দ্রাঘিমায় অবস্থিত ভৈসুন্দা গ্রাম৷ ১৯৪৮ খ্রিস্টাব্দে ভারতের স্বাধীনতার এক বছর পরে রাজ্যটি ভারতীয় অধিরাজ্যে যোগদান করে এটিকে বিন্ধ্যপ্রদেশের অন্তর্ভুক্ত করা হয়৷ আবার ১৯৫৬ খ্রিস্টাব্দে রাজ্যপুনর্গঠনের সময়ে এটি উত্তরপ্রদেশ রাজ্যের অংশীভূত করা হয়৷

### শাসকবর্গ
ভৈসুন্দা দেশীয় রাজ্যের শাসকগণের প্রথমিক উপাধি ছিলো 'চৌবে' তবে ১৮৮৫ খ্রিস্টাব্দের পর তারা 'রাও চৌবে' উপাধিতে ভূষিত হন৷

#### চৌবে
*১৮১২ - ১৮২৯                নেবল কিশোর
*১৮২৯ - ১৮..                আচার্য সিং
*১৮২৯ - ১৮৪০                জিরাট প্রসাদ -রাজ প্রতিনিধি
*১৮৪০? - ১০ অক্টোবর ১৮৮৫     তীর্থ প্রসাদ

#### রাও চৌবে
*১০ অক্টোবর ১৮৮৫ -  ৮ জানুয়ারি ১৯১৬  ছত্রশাল প্রসাদ
*১০ অক্টোবর ১৮৮৫ - ১৮৯৬        ... -রাজ প্রতিনিধি
*৮ জানুয়ারি ১৯১৬ - ৪ নভেম্বর ১৯১৬  ভরত প্রসাদ
*৪ নভেম্বর ১৯১৬ - ১৯৪৭         গোবিন্দ প্রসাদ

## তথ্যসূত্র

বিষয়শ্রেণী:উত্তরপ্রদেশের ইতিহাস
বিষয়শ্রেণী:উত্তরপ্রদেশের দেশীয় রাজ্য
বিষয়শ্রেণী:১৮১২-এ ভারতে প্রতিষ্ঠিত
বিষয়শ্রেণী:সাতনা জেলা
বিষয়শ্রেণী:মধ্যপ্রদেশের দেশীয় রাজ্য
মৈহার রাজ্য

**মৈহার রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি বর্তমানে মধ্য ভারতের মধ্যপ্রদেশ রাজ্যে অবস্থিত৷ রাজ্যটি  বর্গ কিলোমিটার ক্ষেত্রফল জুড়ে বিস্তৃত এবং ১৯০১ খ্রিস্টাব্দে রাজ্যটির জনসংখ্যা ছিলো ৬৩,৭০২ জন৷ রাজ্যটি টাঁস নদী বিধৌত৷ ভূমিরূপ আলুলায়িত ও টিলাবিশিষ্ট বেলেপাথুরে, দক্ষিণ দিকে পার্বত্য উচ্চভূমি ব্যতীত অন্যান্য অংশ উর্বর৷ রাজ্যের একটি বৃহৎ অংশ জঙ্গলাবৃত এবং কাষ্ঠসহ অন্যান্য পণ্য এই রাজ্যের অন্যতম রপ্তানিকারক দ্রব্য ছিলো৷

## ইতিহাস
মৈহার রাজ্যটির পত্তন ঘটে ১৭৭৮ খ্রিস্টাব্দে৷ ১৭৮৮ খ্রিস্টাব্দ থেকে ১৭৯০ খ্রিস্টাব্দ পর্যন্ত বান্দার রাজা এই রাজ্যটিকে দখল করে৷ ঊনবিংশ শতাব্দীর শুরুর দিকে মৈহার রাজ্য ব্রিটিশ ভারতের একটি দেশীয় রাজ্যে পরিণত হয় এবং আরো পরে এটি মধ্য ভারত এজেন্সির বুন্দেলখণ্ড এজেন্সির অন্তর্ভুক্ত করা হয়৷ মধ্য ভারতে অবস্থিত এই বুন্দেলখণ্ড এজেন্সির পূর্ব দিকে অবস্থিত একাধিক দেশীয় রাজ্যসহ মৈহার রাজ্যটিকে ১৮৭১ খ্রিস্টাব্দে নবগঠিত বাঘেলখণ্ড এজেন্সির অন্তর্ভুক্ত করা হয়৷ ১৯৩৩ খ্রিস্টাব্দে মৈহার সহ পশ্চিম বাঘেলখণ্ডে অবস্থিত আরো দশটি দেশীয় রাজ্যকে পুনরায় বুন্দেলখণ্ড এজেন্সিতে ফিরিয়ে দেওয়া হয়৷ 

১৮৯৬ থেকে ১৮৯৭ খ্রিস্টাব্দের মধ্যে রাজ্যটিতে ভয়ানক ক্ষরা পরিস্থিতি দেখা দেয়৷ মৈহারে পূর্ব ভারতীয় রেলওয়ের একটি স্টেশন নির্মাণ করানো হয়, তবে এটি বর্তমানে পশ্চিম মধ্য রেলওয়ের সাতনা ও জব্বলপুরর মধ্যবর্তী অংশে জব্বলপুর থেকে ৯৭ কিলোমিটার উত্তর দিকে অবস্থিত৷ শহরটিতে রয়েছে বহু পুরাতন অট্টালিকা ও স্থাপত্য৷ ১৯৪০ খ্রিস্টাব্দে রাজ্যটির জনসংখ্যা ছিলো ৭৯,৫৫৮ জন এবং ক্ষেত্রফল ছিলো ৪১২ বর্গমাইল৷ ১৯৪৮ খ্রিস্টাব্দে মৈহার ভারতে যোগদান করে৷

### শাসকবর্গ
#### ঠাকুর
*১৭৭৮ – ১৭৮৮                বেণী সিং
*১৭৮৮ – ১৭৯০                রাজ্যধর সিং
*১৭৯০ – ১৮২৫                দুর্জন সিং
*১৮২৬ – ১৮৫০                বিষণ সিং
*১৮৫০ – ১৮৫২               মোহনপ্রসাদ সিং
*১৮৫২ – ১৮৬৯                রঘুবীর সিং
*১৮৫২ – ১৮৬৫                .... -রাজ প্রতিনিধি

#### রাজা
*১৮৬৯ – ১৯০৮                রঘুবীর সিং
*১৯০৮ – ৭ জানুয়ারি ১৯১০         রঘুনাথ সিং
* ৭ জানুয়ারি ১৯১০ – ১৫ ডিসেম্বর ১৯১১  রণধীর সিং
*১৬ ডিসেম্বর ১৯১১ – ১৫ আগস্ট ১৯৬৮  হিস হাইনেস মহারাজা ব্রজনাথ সিং জুদেব
*১৫ আগস্ট ১৯৬৮ –         হিস হাইনেস মহারাজা গোবিন্দ সিং

## তথ্যসূত্র

বিষয়শ্রেণী:মধ্যপ্রদেশের ইতিহাস
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:১৭৭৮-এ ভারতে প্রতিষ্ঠিত
বিষয়শ্রেণী:ভারতের দেশীয় রাজ্য
বিষয়শ্রেণী:রাজপুত
বিষয়শ্রেণী:১৯৪৮-এ ভারতে বিলুপ্ত
বিষয়শ্রেণী:১৭৭০-এ প্রতিষ্ঠিত রাষ্ট্র ও অঞ্চল
২০২০–২১ শ্রীলঙ্কা ক্রিকেট দলের দক্ষিণ আফ্রিকা সফর

শ্রীলঙ্কা ক্রিকেট দল দুইটি টেস্ট ক্রিকেট খেলার জন্য দক্ষিণ আফ্রিকা সফর করে, যা ডিসেম্বর ২০২০ থেকে জানুয়ারি ২০২১-এ অনুষ্ঠিত হয়। 

## দলীয় সদস্য

## প্র্যাকটিস ম্যাচ

## টেস্ট সিরিজ
### ১ম টেস্ট

### ২য় টেস্ট

## তথ্যসূত্র

## বহিঃসংযোগ

বিষয়শ্রেণী:২০২০-এ দক্ষিণ আফ্রিকান ক্রিকেট
বিষয়শ্রেণী:২০২১-এ দক্ষিণ আফ্রিকান ক্রিকেট
বিষয়শ্রেণী:২০২০-এ শ্রীলঙ্কান ক্রিকেট
বিষয়শ্রেণী:২০২১-এ শ্রীলঙ্কান ক্রিকেট
বিষয়শ্রেণী:২০২০–২১ আন্তর্জাতিক ক্রিকেট প্রতিযোগিতা
বিষয়শ্রেণী:শ্রীলঙ্কা ক্রিকেট দলের দক্ষিণ আফ্রিকা সফর
ম্যালাইন নদী

**ম্যালাইন নদী** ( ) কানাডিয় রকি পর্বতমালার মধ্য দিয়ে প্রবাহিত একটি মাঝারি দৈর্ঘ্যের নদী। নদীটির কানাডার আলবার্টা প্রদেশের জেসপার জাতীয় উদ্যানের মধ্যে উৎপত্তি, প্রবাহ ও সমাপ্তি ঘটেছে। ম্যালাইন নদীর নাম ফরাসি শব্দ 'ম্যালিগন্যান্ট' হতে উদ্ভূত, যার অর্থ 'দুষ্ট'। ধারণা করা হয়, বেলজীয় ধর্মজাযক পিটার জান ডি স্মেট, আথাবাস্কা নদীর মূলস্রোতের সাথে মিলিত হওয়ার আগে এই নদীর স্রোত দেখে এই নাম দিয়েছিলেন। ম্যালাইন নদীর প্রবাহপথে দুইটি বড় হ্রদ আছে।নদীটি আথাবাস্কা নদীর অন্যতম বড় উপনদী।

## ভূগোল
ম্যালাইন নদীর উৎপত্তি রেপ্লিকা পর্বতের পাদদেশে। রেপ্লিকা পর্বতের পাদদেশের উৎপন্ন হয়ে উত্তর দিকে ম্যারি ভোঁ পর্বত, লাইসফ্র্যান পর্বত, আনউইন পর্বত এবং চার্লটন পর্বতের পাদদেশ দিয়ে প্রবাহিত হয়ে ম্যালাইন হ্রদের মিশেছে। ম্যালাইন হ্রদের উত্তর প্রান্ত উত্তরপশ্চিম দিকে প্রবাহিত হয়ে মেডিসিন হ্রদে পরেছে এবং দুইটি হ্রদকে যুক্ত করেছে। মেডিসিন হ্রদের পশ্চিম দিক দিয়ে বের হয়ে আরো পশ্চিমে প্রবাহিত হয়ে আথাবাস্কা নদীতে পতিত হয়েছে।

ম্যালাইন নদীর পানি ম্যালাইন হ্রদের নীচে ভূগর্ভের অভ্যন্তরে চলে যায়। মেডিসিন হ্রদের নীচেও হ্রদটির বেশীরভাগ পানি ভূগর্ভে অনুপ্রবেশ করে এবং ম্যালাইন গিরিখাত দিয়ে এই ভুগর্ভস্ত পানির প্রবাহ উন্মুক্ত হয়।

## চিত্রশালা

চিত্র:MaligneRiver2.JPG|ম্যালাইন হ্রদের পতত্নের আগে ম্যলাইন নদী
চিত্র:Maligne canyon z.JPG|ম্যালাইন গিরিখাত
চিত্র:Maligne River - panoramio - Jack Borno.jpg
চিত্র:Maligne River - panoramio.jpg


## তথ্যসূত্র

বিষয়শ্রেণী:আথাবাস্কা নদীর উপনদী
বিষয়শ্রেণী:আলবার্টার নদী
বিষয়শ্রেণী:জেসপার জাতীয় উদ্যান
আহমেদ আফিফ

**আহমেদ আফিফ** (জন্ম: ৬ জানুয়ারি ১৯৬৭) একজন সেশেলীয় রাজনীতিবিদ এবং ব্যাংকার। ২০২০ সালের ২৭ অক্টোবর থেকে তিনি সেশেলের উপরাষ্ট্রপতি হিসেবে দায়িত্ব পালন করছেন।

## জীবনী
আফিফ সেশেলের মাহে দ্বীপে জন্মগ্রহণ করেন। তার পিতা আবদুল্লাহ আফিফ ১৯৫৯ থেকে ১৯৬৩ সাল পর্যন্ত সুভাদিয়ে প্রজাতন্ত্রের রাষ্ট্রপতি পদে অধিষ্ঠিত ছিলেন। আহমেদ আফিফ ইংল্যান্ডের ওয়ারউইক বিশ্ববিদ্যালয় থেকে গণিত, অপারেশনাল রিসার্চ, পরিসংখ্যান ও অর্থনীতিতে স্নাতক ডিগ্রি অর্জন করেন। পরবর্তীতে তিনি *নৌভো ব্যাংক সেশেলস* এবং *সেশেলস সেভিংস ব্যাংকের* চেয়ারম্যান হিসেবে দায়িত্ব পালন করেন।

২০০৬ সালে তিনি অ্যানসে এটোইল সংসদীয় আসন থেকে প্রথমবারের মতো গণপরিষদের সদস্য নির্বাচিত হন। ২০১৮ সালে তাকে গণপরিষদের ডেপুটি স্পিকারের দায়িত্ব দেওয়া হয়। ২০২০ সালে অনুষ্ঠিত সেশেলের সাধারণ নির্বাচনে তার দল&nbsp;– লিনইয়ন ডেমোক্রেটিক সেসেলওয়া সংখ্যাগরিষ্ঠতা অর্জন করলে সে বছরের ২৭ অক্টোবর তাকে দেশটির উপরাষ্ট্রপতির দায়িত্ব দেওয়া হয়।

## তথ্যসূত্র

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সেশেলের রাজনীতিবিদ
বিষয়শ্রেণী:ওয়ারউইক বিশ্ববিদ্যালয়ের প্রাক্তন শিক্ষার্থী
স্ফেরোপ্লিয়া

***স্ফেরোপ্লিয়া*** (*Sphaeroplea*) হলো স্ফেরোপ্লিয়াসিয়া পরিবারভুক্ত সবুজ শৈবালের একটি গণ।

## তথ্যসূত্র

## বহিঃসংযোগ

বিষয়শ্রেণী:শৈবাল
এ কে এম মাহবুবুল ইসলাম

**এ কে এম মাহবুবুল ইসলাম** বাংলাদেশের সিরাজগঞ্জ জেলার রাজনীতিবিদ যিনি তৎকালীন পাবনা-৬ আসনের সংসদ সদস্য ছিলেন।

## প্রাথমিক জীবন
এ কে এম মাহবুবুল ইসলাম সিরাজগঞ্জ জেলার শাহজাদপুর উপজেলায় জন্মগ্রহণ করেন।

## রাজনৈতিক জীবন
এ কে এম মাহবুবুল ইসলাম ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন পাবনা-৬ আসন থেকে সংসদ সদস্য নির্বাচিত হন।

১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি সিরাজগঞ্জ-৬ আসন থেকে পরাজিত হয়ে ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:সিরাজগঞ্জ জেলার রাজনীতিবিদ
মিয়েট নদী

**মিয়েট নদী** ( অথবা ) কানাডার আলবার্টা প্রদেশের জেসপার জাতীয় উদ্যানের ভিতরে কানাডিয় রকি পর্বতমালার অন্তর্গত নদী। জেসপার জাতীয় উদ্যানের অন্যান্য অনেক ভৌগোলিক প্রপঞ্চের নামের মত মিয়েট নদীর নাম *ক্রী* ভাষা হতে উদ্ভূত, যার অর্থ 'বড় শিং ওয়ালা ভেড়া'। নদীটির উৎপত্তি মিয়েট গিরিপথে, এবং মোহনা আথাবাস্কা নদীতে। এটি আথাবাস্কা নদীর অন্যতম উপনদী। প্রবাহপথে নদীটির গুটিকয়েক উপনদী আছে।

## প্রবাহ
মিয়েট নদীর ব্যুৎপত্তি, মিয়েট গিরিপথে মরেন পর্বতের পাদদেশে। এখানে ব্রিজল্যান্ড পর্বত, স্যালিয়েন্ট পর্বত, ম্যাককর্ড পর্বত এবং বিউপ্রি পর্বতে বারিপাত ও বরফ গলিত পানি জমা হয়ে মিয়েট নদীর প্রাথমিক প্রবাহ তৈরী করে। নদীটি কানাডিয় রকিজের দক্ষিণ-দক্ষিণপশ্চিম দিকে প্রবাহিত হয়ে জেসপার শহরের দক্ষিণ দিকে টেকারা লজের কাছে আথাবাস্কা নদীতে মিশেছে।

### মিয়েট মেঠোপথ
মিয়েট নদীর সমান্তরালে, নদীর তীর ধরে প্রায় ৪৩.৫ কিলোমিটার মিয়েট মেঠো পথ আছে। মেঠোপথটি কিছু অংশ একটি পরিত্যক্ত রেলপথের উপর দিয়ে চলে গেছে। রিংক কেবিন এই মেঠোপথের পাশে থাকা উল্লেখযোগ্য স্থান।

## উপনদী

* রিঙ্ক ব্রুক
* ক্লিয়ারভোঁ নালী
* মিনাগা নালী
* মুহিগান নালী

## তথ্যসূত্র

বিষয়শ্রেণী:আথাবাস্কা নদীর উপনদী
বিষয়শ্রেণী:আলবার্টার নদী
বিষয়শ্রেণী:জেসপার জাতীয় উদ্যান
বেনিতো দিয়াস

**ডন বেনিতো দিয়াস ইরাওলা** (; ১৭ জুলাই ১৮৯৮ – ১ এপ্রিল ১৯৯০; **বেনিতো দিয়াস** নামে সুপরিচিত) একজন স্পেনীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় রিয়াল সোসিয়েদাদের হয়ে একজন আক্রমণভাগের খেলোয়াড় হিসেবে খেলেছেন।

স্পেনীয় ক্লাব ফর্তুনার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। অতঃপর তিনি রিয়াল সোসিয়েদাদে যোগদান করেন, যেখানে তিনি ১০ মৌসুম অতিবাহিত করে অবসর গ্রহণ করেছেন।

খেলোয়াড়ি জীবনের ইতি টানার পর ১৯২৬ সালে, দিয়াস তার খেলোয়াড়ি জীবনের ক্লাব রিয়াল সোসিয়েদাদের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। রিয়াল সোসিয়েদাদে ৪ মৌসুমের জন্য ম্যানেজারের দায়িত্ব পালন করার পর তিনি ফরাসি ক্লাব বর্দোয় ম্যানেজার হিসেবে যোগদান করেন। বর্দোয় ৫ মৌসুম অতিবাহিত করার পর তিনি দ্বিতীয় দফায় রিয়াল সোসিয়েদাদে ম্যানেজার হিসেবে যোগদান করেন, এই দফায় তিনি ১টি সেহুন্দা দিভিসিওন শিরোপা জয়লাভ করেন। অতঃপর তিনি ১ মৌসুমের জন্য আতলেতিকো মাদ্রিদের ম্যানেজার দায়িত্ব গ্রহণ করেন এবং এখানেই তিনি ম্যানেজার হিসেবে অবসর গ্রহণ করেছিলেন।

দলগতভাবে, ম্যানেজার হিসেবে, তিনি ১টি শিরোপা জয়লাভ করেছেন; যা তিনি রিয়াল সোসিয়েদাদের হয়ে জয়লাভ করেছেন।

## তথ্যসূত্র

## বহিঃসংযোগ
* জীবনী

বিষয়শ্রেণী:১৮৯৮-এ জন্ম
বিষয়শ্রেণী:১৯৯০-এ মৃত্যু
বিষয়শ্রেণী:রিয়াল সোসিয়েদাদের ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
২০২০ ইন্ডিয়ান প্রিমিয়ার লিগের পরিসংখ্যান

২০২০ ইন্ডিয়ান প্রিমিয়ার লিগ (আইপিএল ১৩) যা ড্রীম এলেভেন আইপিএল পরিচিত ছিল, আইপিএল এর ত্রয়োদশ আসর। ২০০৭ সালে ভারতীয় ক্রিকেট নিয়ন্ত্রণ বোর্ড (বিসিসিআই) কর্তৃক প্রতিষ্ঠিত একটি পেশাদারী টুয়েন্টি২০ ক্রিকেট প্রতিযোগিতা। ২০২০ এর প্রতিযোগিতাটি ১৯ সেপ্টেম্বর ২০২০ থেকে শুরু হয়ে ১০ সেপ্টেম্বর পর্যন্ত চলে। এটি ২০২০ ইন্ডিয়ান প্রিমিয়ার লিগের পরিসংখ্যানের একটি তালিকা।

## তালিকার উদ্ধৃতি
**দলের উদ্ধৃতি**
* (২১৬/৭) নির্দেশ করে যে, কোন দল সাতটি উইকেট হারিয়ে ২১৬ রান সংগ্রহ করেছে এবং ওভার সমাপ্ত হোক কিংবা সফলভাবে রান তাড়া করে (ক্ষেত্রবিশেষে ওভার বাকি থাকলেও) নিয়মতান্ত্রিকভাবে ইনিংস সমাপ্ত হয়েছে।
**ব্যাটিং উদ্ধৃতি**
* (১০০) নির্দেশ করে যে, ব্যাটসম্যান ১০০ রান সংগ্রহ করেছে এবং আউট।
* (১০০*) নির্দেশ করে যে, ব্যাটসম্যান ১০০ রান সংগ্রহ করেছে এবং আউট হয়নি।

## দলীয় পরিসংখ্যান
### সর্বোচ্চ দলীয় সংগ্রহ

### সর্বাধিক রানের ব্যবধানে জয়

### সর্বাধিক বল বাকী রেখে জয়

### লিগের পয়েন্ট টেবিল

## ব্যক্তিগত পরিসংখ্যান
### ব্যাটিং পরিসংখ্যান
#### সর্বাধিক রান

#### সর্বোচ্চ ব্যক্তিগত সংগ্রহ

#### সর্বাধিক শতক

#### সর্বাধিক অর্ধ-শতক

#### সর্বাধিক ছয়

#### সর্বাধিক চার

#### সেরা স্ট্রাইক রেট

### বোলিং পরিসংখ্যান
#### সর্বাধিক উইকেট

#### সেরা বোলিং ইকোনমি

#### সর্বাধিক মেইডেন ওভার

#### ইনিংসে সর্বাধিক রান খরচ

## লিগের পরিসংখ্যান
### উইকেটের পরিসংখ্যান

### বাউন্ডারির পরিসংখ্যান

* উৎস : ক্রিকবাজ 

## তথ্যসূত্র

প
আইপিএল
মুর্তাজা হাসান চাঁদপুরী

**মুর্তাজা হাসান চাঁদপুরী** (১৮৬৮–১৯৫১) (উর্দু: ) ছিলেন একজন ভারতীয় সুন্নি ইসলামি পণ্ডিত। তিনি সুফিবাদের চিশতিয়া তরিকায় আশরাফ আলী থানভীর শিষ্য ছিলেন।

## শিক্ষা
মুর্তাজা হাসান চাঁদপুরী মুহাম্মদ ইয়াকুব নানুতভির ছাত্র ছিলেন। তিনি ১৩০৪ সালে দারুল উলুম দেওবন্দ থেকে স্নাতক হন। তিনি তার সুফিবাদে শাহ রফিউদ্দীনের শিষ্য ছিলেন এবং পরবর্তিতে আশরাফ আলী থানভীর শিষ্য হন।

## কর্মজীবন
মুর্তাজা হাসান চাঁদপুরী দ্বারভাঙা ও মোরাদাবাদের ইসলামি বিদ্যালয়ে দীর্ঘদিন অধ্যক্ষ হিসেবে দায়িত্ব পালন করন। পরে দারুল উলুম দেওবন্দে যোগ দেন। তিনি প্রথমে শিক্ষা বিভাগের প্রশাসনিক দায়িত্ব পালন করেন এবং পরে তাকে প্রচার বিভাগের প্রশাসনের দায়িত্ব অর্পণ করা হয়। তিনি ১৩৫০ হিজরীতে দারুল উলুম দেওবন্দ থেকে অবসর গ্রহণ করেন এবং বিজনোরের নিজ নিজ জন্মস্থান চাঁদপুরে চলে যান।

তিনি আহমদিয়া ও বেরলভিদের সাথে বিতর্ক করতেন। তার ছাত্রদের মধ্যে রয়েছেন, সুলাইমান নদভী, যিনি *সিরাতুন নবী* বইয়ের অন্যতম লেখক এবং শিবলি একাডেমী প্রতিষ্ঠাতা।

## রচনাবলি
মুর্তাজা হাসান চাঁদপুরী প্রধানত মুহাম্মদ কাসেম নানুতুবি, রশিদ আহমেদ গাঙ্গোহি, খলিল আহমদ সাহারানপুরী এবং আশরাফ আলী থানভী প্রমূখ দেওবন্দি পণ্ডিতদের বিরুদ্ধে আহমদ রেজা খান বেরেলভীর করা অভিযোগ গুলো খন্ডন করে প্রবন্ধ ও প্রচারপত্র রচনা করতেন।

তার অধিকাংশ প্রবন্ধ সংকলিত ও প্রকাশিত হয়েছে *মাজমুয়া' রাসাইল-ই-চাঁদপুরী* নামে। নিজামুদ্দিন আসির আদ্রাভি তার নিম্নলিখিত রচনাবলির কথা উল্লেখ করেছেন:
**মির্জা'ইয়াত কা খাতমা*
**কাদিয়ানিয়াত মে কিয়ামত খেজ ভোঁচাল*
**মির্জা আওর মিরজাওঁ কো দরবার-ই-নাবুওয়াত সে চ্যালেঞ্জ*
**মির্জাওঁ কি তামাম জামাতোঁ কো চ্যালেঞ্জ*
**তেহকীক-উল-কুফর*
**তালিম আল-খাবির ফি হাদিস ইবনে কাছির*
**কাদিয়ানীয়োঁ সে ৭০ সাওয়ালাত*
**সা'ইকা আসমানি বার ফিরকা কাদিয়ানী*
## মৃত্যু
তিনি নিজ গ্রামেই ১৯৫১ সালের ৩১ ডিসেম্বর মৃত্যুবরণ করেন। মৃত্যুর পূর্বে তিনি এক ছেলে রেখে যান, যার নাম মুহাম্মদ আনোয়ার।
## আরও দেখুন
* দেওবন্দি ব্যক্তিত্বের তালিকা

## তথ্যসূত্র

বিষয়শ্রেণী:দেওবন্দি ব্যক্তি
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:আশরাফ আলী থানভীর শিষ্য
বিষয়শ্রেণী:জমিয়ত উলামায়ে হিন্দের ব্যক্তি
বিষয়শ্রেণী:১৮৬৮-এ জন্ম
বিষয়শ্রেণী:১৯৫১-এ মৃত্যু
বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:আহমদিয়া সমালোচক
২০২০–২১ ইংল্যান্ড ক্রিকেট দলের দক্ষিণ আফ্রিকা সফর

ইংল্যান্ড ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা নভেম্বর থেকে ডিসেম্বর ২০২০-এ অনুষ্ঠিত হয়। 

## দলীয় সদস্য

## প্র্যাকটিস ম্যাচ

----

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## তথ্যসূত্র

## বহিঃসংযোগ

বিষয়শ্রেণী:২০২০-এ ইংরেজ ক্রিকেট
বিষয়শ্রেণী:২০২০-এ দক্ষিণ আফ্রিকান ক্রিকেট
বিষয়শ্রেণী:২০২০–২১ আন্তর্জাতিক ক্রিকেট প্রতিযোগিতা
বিষয়শ্রেণী:ইংল্যান্ড ক্রিকেট দলের দক্ষিণ আফ্রিকা সফর
আব্দুল মালেক হালিম

**মাওলানা আব্দুল মালেক হালিম** হলেন হেফাজতে ইসলাম বাংলাদেশের সাবেক নায়েবে আমির। তিনি কওমি মহিলা মাদ্রাসার প্রবর্তক। এবং *হাইলধর আল-জামিয়াতুল আরাবিয়া লিল বানীনা ওয়াল বানাতের* প্রতিষ্ঠাতা ও অধ্যক্ষ। যা বাংলাদেশের প্রথম মহিলা মাদ্রাসা। আব্দুল মালেক হালিম ইসলামী ঐক্যজোটের সিনিয়র ভাইস চেয়ারম্যান হিসেবেও দায়িত্ব পালন করছেন। তিনি নিজামে ইসলাম পার্টির সাবেক চেয়ারম্যান।

## শিক্ষা
আব্দুল মালেক হালিম জামিয়া ইসলামিয়া পটিয়া থেকে উচ্চশিক্ষা লাভ করেন।

## কর্মজীবন
মাওলানা মালেক লেখাপড়া শেষ করে স্থানীয় মাদ্রাসায় শিক্ষক হিসাবে কর্মজীবন শুরু করেছিলেন। পরে তিনি সৌদি আরবে গিয়ে মসজিদে ইমামের দায়িত্ব পালন করেন। তিনি সৌদি আরব এবং অন্যান্য আরব দেশগুলিতে নারীদের শিক্ষার ব্যবস্থা দেখে অনুপ্রাণিত হয়েছিলেন এবং নারীদের জন্য একটি ইসলামি স্কুল প্রতিষ্ঠার সিদ্ধান্ত নিয়েছিলেন। কাবার ইমাম তার গ্রামে এসে মহিলা মাদ্রাসা করার জন্য অনুপ্রাণিত করেছিলেন। অবশেষে তিনি ১৯৭২ সালে আল জামিয়াতুল আরাবিয়া লিল বানীনা ওয়াল বানাত হাইলধর প্রতিষ্ঠা করেন এবং প্রতিষ্ঠানের অধ্যক্ষ হিসাবে দায়িত্ব পালন করেন। এবং ১৯৭৭ ইং সালে চট্টগ্রাম মহানগরীর হালিশহরে তাহফিজুল কোরআন ইসলামি আরবী বালক বালিকা মাদরাসা নামে মাদরাসাটিতে হিফজ এর পাশাপাশি মহিলা মাদরাসা বিভাগ চালু করেন, যা বর্তমানে হালিশহর ইসলামিয়া মহিলা মাদরাসা নামে পরিচিত।

## আরও দেখুন
* দেওবন্দি
* দেওবন্দি ব্যক্তিত্বের তালিকা
## তথ্যসূত্র
### উদ্ধৃতি

### গ্রন্থপঞ্জি
* 

বিষয়শ্রেণী:সুন্নি ইসলামি আন্দোলন
বিষয়শ্রেণী:সুন্নি ইমাম
বিষয়শ্রেণী:দেওবন্দি ব্যক্তি
বিষয়শ্রেণী:চট্টগ্রাম জেলার ইসলামি ব্যক্তিত্ব
বিষয়শ্রেণী:বাংলাদেশী মুফতি
বিষয়শ্রেণী:সুন্নি ইসলামের পণ্ডিত
বিষয়শ্রেণী:হানাফি ফিকহ পণ্ডিত
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:মুসলিম ধর্মতত্ত্ববিদ
বিষয়শ্রেণী:সুফি
বিষয়শ্রেণী:ইসলাম ধর্মীয় নেতা
বিষয়শ্রেণী:আল জামিয়া আল ইসলামিয়া পটিয়ার শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সুন্নি মুসলিম পণ্ডিত
বিষয়শ্রেণী:বাঙালি আলেম
বিষয়শ্রেণী:২১শ শতাব্দীর বাঙালি
বিষয়শ্রেণী:২১শ শতাব্দীর ইসলামের মুসলিম পণ্ডিত
বিষয়শ্রেণী:হেফাজতে ইসলাম বাংলাদেশের উপদেষ্টা
হামিদুল হক হাক্কানি

**হামিদুল হক হাক্কানি** ছিলেন একজন পাকিস্তানি রাজনীতিবিদ ও ইসলামি পণ্ডিত যিনি ১৬ই নভেম্বর ২০০২ সাল থেকে ২রা অক্টোবর ২০০৭ সাল পর্যন্ত পাকিস্তানের দ্বাদশ জাতীয় সংসদের সদস্য হিসেবে দায়িত্ব পালন করেন। তিনি তার পিতা সামিউল হকের হত্যাকাণ্ডের পর জমিয়ত উলামায়ে ইসলাম (স)-এর প্রধান হন। ২০২৫ সালের ২৮ ফেব্রুয়ারি তিনি একটি আত্মঘাতী বোমা হামলায় শহিদ হন। 

## তথ্যসূত্র

বিষয়শ্রেণী:পশতু ব্যক্তি
বিষয়শ্রেণী:পাকিস্তানি রাজনীতিবিদ
বিষয়শ্রেণী:১৯৬৮-এ জন্ম
বিষয়শ্রেণী:দেওবন্দি ব্যক্তি
বিষয়শ্রেণী:পাকিস্তানি ইসলামপন্থী
বিষয়শ্রেণী:পাকিস্তানি ধর্মীয় নেতা
বিষয়শ্রেণী:দারুল উলুম হাক্কানিয়ার প্রাক্তন শিক্ষার্থী
বিষয়শ্রেণী:জমিয়ত উলামায়ে ইসলামের (স) রাজনীতিবিদ
বিষয়শ্রেণী:২০২৫-এ মৃত্যু
বিষয়শ্রেণী:পাকিস্তানি ইসলাম ধর্মীয় নেতা
বিষয়শ্রেণী:পাকিস্তান জাতীয় পরিষদ সদস্য ২০০২-২০০৭
বিষয়শ্রেণী:পাকিস্তানি সুন্নি মুসলিম পণ্ডিত
বিষয়শ্রেণী:আত্মঘাতী বোমা হামলাকারী কর্তৃক মৃত্যু
বিষয়শ্রেণী:২০২৫-এ গুপ্তহত্যার শিকার রাজনীতিবিদ
২০২১ শ্রীলঙ্কা ক্রিকেট দলের বাংলাদেশ সফর

শ্রীলঙ্কা ক্রিকেট দল তিনটি একদিনের আন্তর্জাতিক খেলার জন্য বাংলাদেশ সফর করবে, যা মে ২০২১-এ অনুষ্ঠিত হবে। ওয়ানডে সিরিজটি ২০২০-২৩ আইসিসি ক্রিকেট বিশ্বকাপ সুপার লীগের অংশ হবে। মূলত প্রতিযোগিতাটি ডিসেম্বর ২০২০ এ অনুষ্ঠিত হতে নির্ধারিত ছিল।

## দলীয় সদস্য

## প্রস্তুতিমূলক খেলা

----

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## তথ্যসূত্র

বিষয়শ্রেণী:২০২১-এ বাংলাদেশী ক্রিকেট
বিষয়শ্রেণী:২০২১-এ শ্রীলঙ্কান ক্রিকেট
বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা
বিষয়শ্রেণী:শ্রীলঙ্কা ক্রিকেট দলের বাংলাদেশ সফর
যশোগড় রাজ্য

**যশো রাজ্য** (পূর্বে এটি **যশোগড় রাজ্য** নামে পরিচিত ছিলো)  ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বাঘেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী যশোগড় বর্তমানে মধ্যপ্রদেশ রাজ্যে সাতনা জেলার নাগোদ তহশিলে অবস্থিত।

এই রাজ্যটির উত্তর পূর্ব এবং দক্ষিণ দিকে ছিল নাগোদ রাজ্য এবং পশ্চিম দিকে ছিল অজয়গড় রাজ্য। এছাড়াও অন্যান্য উল্লেখযোগ্য নিকটবর্তী রাজ্যগুলি ছিলো মৈহার রাজ্য এবং বুন্দেলখন্ড এজেন্সির অন্তর্গত পান্না রাজ্য।

## ইতিহাস
পান্নার রাজা হৃদে শাহের কনিষ্ঠ ভ্রাতা ভারতীচাঁদ ১৭৩২ খ্রিস্টাব্দে যশোগড় রাজ্যের পত্তন ঘটান৷ ১৭৫০ খ্রিস্টাব্দের আশেপাশে রাজ্যটি যশো এবং বন্ধোরা নামে দুটি পৃথক রাজ্যে ভাগ হয়ে যায়৷ অষ্টাদশ শতাব্দীর শেষের দিকে রাজ্য দুটি আবার একত্রিত হলে বন্ধোরা রাজ্যের সমাপ্তি ঘটে৷ ১৮১৬ খ্রিস্টাব্দে যশোগড় ব্রিটিশ করদ রাজ্যে পরিণত হয়৷ রাজ্যের শেষ শাসক ১৯৪৮ খ্রিস্টাব্দে ভারতে যোগদানের দলিলে স্বাক্ষর করলে ১৯৫০ খ্রিস্টাব্দে রাজ্যটি ভারতের বিন্ধ্যপ্রদেশের অন্তর্ভুক্ত হয়৷

### শাসকবর্গ
যশোগড় দেশীয় রাজ্যের শাসকগণ দেওয়ান উপাধিতে ভূষিত হতেন৷ 

* ১৭৩২ – ১৭৫০  ভারতীচাঁদ
* ১৭৫০ – ১৭৭৫  হরি সিং
* ১৭৭৫ – ১৭৮৬  চেৎ সিং
* ১৭৮৬ – ১৮৩০  মূর্ত সিং
* ১৮৩০ – ১৮৬০  ঈশ্বরী সিং
* ১৮৬০ – ১৮৬০  রাম সিং
* ১৮৬০ – ১৮৬৯  শত্রজিৎ সিং (দত্তক এবং দেওয়ান চেৎ সিংয়ের উত্তরসূরী)
* ১৮৬৯ – ১৮৭৬  ভূপাল সিং
* ১৮৭৬ – ১৮৮৮  গজরাজ সিং
* ১৮৮৮ – ১৮৮৯  ছত্রপতি সিং
* ৭ জুলাই ১৮৮৯ – ১৯০০  জগৎরাজ সিং
* ১৯০০ – ১৯১৮  গিরোয়ার সিং
* ১৯১৮ – ১৯৪২  রামপ্রতাপ সিং (প্রথমা পত্নী খেরির ঈশাগঞ্জের রাজা রঘুরাজ সিংয়ের কন্যা ও দ্বিতীয়া পত্নী টিকরা রাজ্যের সিদ্ধেশ্বরী দেবী)
* ১৯৪২ -বর্তমান আনন্দপ্রতাপ সিং (অযোধ্যার অমরগড় রাজ্যের কন্যা হেমলতা দেবীকে বিবাহ করেন)

### বন্ধোরার শাসক
খ্রিস্টীয় অষ্টাদশ শতাব্দীতে যশোগড় রাজ্য থেকে পৃথক হওয়ার পর দুর্জন সিং ও মেদিনী সিং বন্ধোরা রাজ্য শাসন করেছিলেন৷

## তথ্যসূত্র

বিষয়শ্রেণী:উত্তরপ্রদেশের ইতিহাস
বিষয়শ্রেণী:উত্তরপ্রদেশের দেশীয় রাজ্য
বিষয়শ্রেণী:১৭৩২-এ ভারতে প্রতিষ্ঠিত
বিষয়শ্রেণী:ভারতের দেশীয় রাজ্য
বিষয়শ্রেণী:রাজপুত
বিষয়শ্রেণী:সাতনা জেলা
বিষয়শ্রেণী:১৯৪৮-এ ভারতে বিলুপ্ত
বিষয়শ্রেণী:১৭৩২-এ প্রতিষ্ঠিত রাষ্ট্র ও অঞ্চল
ডমিনিক মিস্টেরিও

**ডোমিনিক গুটিয়েরেজ** (জন্ম এপ্রিল ৫, ১৯৯৭) একজন আমেরিকান পেশাদার কুস্তিগির। তিনি বর্তমানে ডাব্লিউডাব্লিউই এর সাথে চুক্তিবদ্ধ, যেখানে তিনি স্ম্যাকডাউন ব্র্যান্ডের হয়ে কুস্তি লড়েন।

গুটিয়েরেজ তৃতীয় প্রজন্মের রেসলার, যেহেতু তিনি রে মিস্টেরিও জুনিয়রের ছেলে এবং সেই সাথে রে মিস্টেরিও সিনিয়রের বড় ভাইপো।

## প্রারম্ভিক জীবন
ডোমিনিক গুটিয়েরেজ অ্যাঞ্জি এবং অস্কার গুটিয়েরেজের পুত্র, এপ্রিল ৫, ১৯৯৭ সালে জন্মগ্রহণ করেছিলেন। তাঁর আলেয়া নামে একটি ছোট বোন রয়েছে। গুটিয়েরেজ তৃতীয় প্রজন্মের পেশাদার কুস্তিগির, কারণ তাঁর বাবা অস্কার এবং তাঁর বড় মামা মিগুয়েলও রেসলার ছিলেন।

## পেশাদারি কুস্তি জীবন
### বিভিন্ন উপস্থিতি এবং ইন-রিং অভিষেক (২০১৯–বর্তমান)
২০১৯ সালের ১৯ মার্চ, স্ম্যাকডাউন এর পর্বে গুটিয়েরেজ তার বাবা রে মিস্টেরিওর সাথে উপস্থিত ছিলেন এবং রে মিস্টেরিও ঘোষণা করেছিলেন যে তিনি রেসেলম্যানিয়া ৩৫-এ সামোয়া জো এর মুখোমুখি হবেন। মিস্টেরিও ও জো-র মধ্যে বিরোধ চলাকালে তিনি আবার এপ্রিল থেকে জুনের মধ্যে উপস্থিত হয়েছিলেন। পরবর্তী মাসগুলোতে, তিনি‌ সার্ভাইভার সিরিজ-এ ব্রক লেজনারের বিপক্ষে রে-এর ডাব্লিউডাব্লিউই চ্যাম্পিয়নশিপ ম্যাচে হস্তক্ষেপ সহ তার বাবার স্টোরিলাইন এবং ম্যাচগুলোতে জড়িত ছিলেন।

২০২০ সালের মে মাসে, তাঁর বাবা চোখের গুরুতর আঘাতের (কেইফবে) শিকার হওয়ার পরে সেথ রলিন্স এবং তার সতীর্থ মারফি এবং অস্টিন থিওরির বিরুদ্ধে তিনি তার বাবাকে সহায়তা করেছিলেন। এক্সট্রিম রুলস দ্যা হরর শোতে, মিস্টেরিও আই ফর এন আই ম্যাচে তার একটি চোখ হারায়, যেখানে কেবল সকেট থেকে প্রতিপক্ষের চোখের অক্ষিগোলকটি সরিয়ে দেওয়ার পর বিজয়ী ঘোষিত হতে পারে। এরপর ডোমিনিক প্রতিশোধ নিতে ব্যর্থ হয় এবং তার বাবার সহযোগী অ্যালিস্টার ব্ল্যাক তাকে রক্ষা করে।

## তথ্যসূত্র

## বহিঃসংযোগ
* 

বিষয়শ্রেণী:ক্যালিফোর্নিয়ার পেশাদার কুস্তিগির
বিষয়শ্রেণী:মেক্সিকীয় বংশোদ্ভূত মার্কিন পেশাদার কুস্তিগির
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:এনএক্সটি নর্থ আমেরিকান চ্যাম্পিয়ন
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:ডাব্লিউডাব্লিউই কুস্তিগীর
বিষয়শ্রেণী:ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন
বিষয়শ্রেণী:ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন
বিষয়শ্রেণী:মুখোশধারী কুস্তিগির
বিষয়শ্রেণী:মেক্সিকান বংশোদ্ভূত ক্রীড়াবিদ
বিষয়শ্রেণী:মেক্সিকান বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর পুরুষ পেশাদার কুস্তিগির
বেনেভেন্তো কালচো

**বেনেভেন্তো কালচো** (; এছাড়াও শুধুমাত্র **বেনেভেন্তো** নামে পরিচিত) হচ্ছে বেনেভেন্তো ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯২৯ সালে প্রতিষ্ঠিত হয়েছে। বেনেভেন্তো কালচো তাদের সকল হোম ম্যাচ বেনেভেন্তোর স্তাদিও চিরো ভিগরিতোয় খেলে থাকে; যার ধারণক্ষমতা হচ্ছে ১৬,৮৬৭। বর্তমানে এই ক্লাবের ম্যানেজারের দায়িত্ব পালন করছেন ফিলিপ্পো ইনৎসাগি এবং সভাপতির দায়িত্ব পালন করছেন ওরেস্তে ভিগোরিতো। ইতালীয় রক্ষণভাগের খেলোয়াড় ক্রিস্তিয়ান মাদজো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, বেনেভেন্তো কালচো এপর্যন্ত ২টি শিরোপা জয়লাভ করেছে; যার মধ্যে ১টি সেরিয়ে বি শিরোপা রয়েছে।

## অর্জন
**[[সেরিয়ে বি]]**
***চ্যাম্পিয়ন:** ২০১৯–২০

**[[সেরিয়ে চি]]**
***চ্যাম্পিয়ন:** ২০১৫–১৬

## তথ্যসূত্র

## বহিঃসংযোগ
*  

বিষয়শ্রেণী:বেনেভেন্তো কালচো
বিষয়শ্রেণী:সেরিয়ে আ-এর ক্লাব
বিষয়শ্রেণী:ইতালির ফুটবল ক্লাব
বিষয়শ্রেণী:১৯২৯-এ ইতালিতে প্রতিষ্ঠিত
বিষয়শ্রেণী:১৯২৯-এ প্রতিষ্ঠিত ফুটবল ক্লাব
ফুটবল ক্লাব ক্রোতোনে

**ফুটবল ক্লাব ক্রোতোনে** (; সাধারণত **এফসি ক্রোতোনে** নামে পরিচিত) হচ্ছে ক্রোতোনে ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯১০ সালে প্রতিষ্ঠিত হয়েছে। এফসি ক্রোতোনে তাদের সকল হোম ম্যাচ ক্রোতোনের স্তাদিও এৎসিয়ো শিদায় খেলে থাকে; যার ধারণক্ষমতা হচ্ছে ১৬,৫৪৭। বর্তমানে এই ক্লাবের ম্যানেজারের দায়িত্ব পালন করছেন জিওভান্নি স্ত্রোপ্পা এবং সভাপতির দায়িত্ব পালন করছেন জিয়ান্নি ভ্রেন্না। ইতালীয় গোলরক্ষক আলেক্স কোরদাজ এই ক্লাবের অধিনায়কের দায়িত্ব পালন করছেন।

## তথ্যসূত্র

## বহিঃসংযোগ
*   

বিষয়শ্রেণী:ফুটবল ক্লাব ক্রোতোনে
বিষয়শ্রেণী:সেরিয়ে আ-এর ক্লাব
বিষয়শ্রেণী:ইতালির ফুটবল ক্লাব
বিষয়শ্রেণী:১৯১০-এ ইতালিতে প্রতিষ্ঠিত
বিষয়শ্রেণী:১৯১০-এ প্রতিষ্ঠিত ফুটবল ক্লাব
কেম ছো?

**কেম ছো?** হলো বিপুল শর্মা রচিত এবং পরিচালিত একটি গুজরাটি চলচ্চিত্র । এই চলচ্চিত্রে উল্লেখযোগ্য চরিত্রে অভিনয় করেছেন তুষার সাধু, কিঞ্জল রাজপ্রিয়া । চলচ্চিত্র-তে সংগীত পরিচালনা করেছিলেন রাহুল প্রজাপতি ।  ছবিটি মুক্তি পেয়েছে ২০২০ সালের ১৭ জানুয়ারি ।

## অভিনয়ে

* তুষার সাধু
* কিঞ্জল রাজপ্রিয়া
* ডিলিপ সিংহ ঝালা
* হরেশ দাইয়া
* চেতন দাইয়া
* জয় পাণ্ডে
* যামিনী ত্রিবেদী
* কামিনী
* মঈন কুরেশি

## তথ্যসূত্র

বিষয়শ্রেণী:২০২০-এর চলচ্চিত্র
বিষয়শ্রেণী:গুজরাতি ভাষার চলচ্চিত্র
বিষয়শ্রেণী:গুজরাটি চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০২০-এর নাট্য চলচ্চিত্র
বিষয়শ্রেণী:ভারতীয় নাট্য চলচ্চিত্র
৯৩° পূর্ব দ্রাঘিমারেখা

**[[মূল মধ্যরেখা|মূল মধ্যরেখার]] ৯৩° পূর্ব মধ্যরেখা** হল একটি দ্রাঘিমা রেখা, যা উত্তর মেরু থেকে আর্কটিক মহাসাগর, এশিয়া (রাশিয়া,মঙ্গোলিয়া, চীন, ভারত, মিয়ানমার), ভারত মহাসাগর, দক্ষিণ মহাসাগর এবং অ্যান্টার্কটিকা থেকে দক্ষিণ মেরু পর্যন্ত প্রসারিত।

৯২তম পূর্ব মধ্যরেখা ৮৭তম পশ্চিম মধ্যরেখার সাথে মহাবৃত্ত গঠন করে।

## মেরু থেকে মেরু
উত্তর মেরু থেকে শুরু হয়ে দক্ষিণ মেরুতে শেষ হওয়া পর্যন্ত রেখাটি যেসব স্থান অতিক্রম করে:
:

## আরও দেখুন

## তথ্যসূত্র

বিষয়শ্রেণী:দ্রাঘিমারেখা
নাটুয়ারপাড়া ইউনিয়ন

**নাটুয়ারপাড়া ইউনিয়ন** বাংলাদেশের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন।

## অবস্থান ও সীমানা
এই ইউনিয়নটি কাজিপুর ইউনিয়নের অদূরে যমুনা নদীর একটি চর এলাকা। এর পশ্চিমে যমুনা নদী ও কাজিপুর সদর ইউনিয়ন, উত্তরে খাষরাজবাড়ি ইউনিয়ন, পূর্ব পাশে চরগিরিশ ইউনিয়ন, পূর্ব দক্ষিণে নিশ্চিন্তপুর ও দক্ষণে তেকানি ইউনিয়ন অবস্থিত।

## ইতিহাস

## প্রশাসনিক এলাকা

## আয়তন ও জনসংখ্যা

## শিক্ষা
### শিক্ষা প্রতিষ্ঠান

## দর্শনীয় স্থান
নাটুয়ারপাড়া হাট, নাটুয়ারপাড়া নদী রক্ষা বাঁধ ইত্যাদি

## জনপ্রতিনিধি
### বর্তমান চেয়ারম্যান-
* মো: আব্দুল মান্নান, ইউপি চেয়ারম্যান

## তথ্যসূত্র

## বহিঃসংযোগ
* *[[বাংলাদেশ জাতীয় তথ্য বাতায়ন|বাংলাদেশ জাতীয় তথ্য বাতায়নে]]* –নাটুয়ারপাড়া ইউনিয়ন

বিষয়শ্রেণী:কাজিপুর উপজেলার ইউনিয়ন
কলাম ক্রোমাটোগ্রাফি

সংযোগ=https://en.wikipedia.org/wiki/File:FDA_History_-_Column_Chromatography.jpg|থাম্ব|306x306পিক্সেল|১৯৫০ সালে কলাম ক্রোমাটোগ্রাফি ব্যবহার করছেন এক রসায়নবিদ।
যে পদ্ধতিতে কলাম ব্যবহার করে কোন যৌগ হতে এর উপাদানসমূহকে পৃথক করা হয় তাকে **কলাম ক্রোমাটোগ্রাফি** (English: Column Chromatography) বলে। কোন যৌগে অবস্থিত উপাদানগুলোর অধিশোষণ (Adsorption) অথবা পোলারিটির মাত্রার উপর ভিত্তি করে উপাদানগুলোকে পৃথক করা হয়। কলাম ক্রোমাটোগ্রাফি পরিচালনা করা হলে অপরিশোধিত যৌগের উপাদানসমূহ ভিন্ন ভিন্ন হারে কলামের নিচে যেতে থাকে। ফলে উপাদানগুলোকে সহজে পৃথক করা যায়। কোন যৌগ হতে এর উপাদানসমূহ পৃথক করার জন্য কলাম ক্রোমাটোগ্রাফি সবচেয়ে বেশি ব্যবহৃত হয়। এর প্রধান কারণ, কলাম ক্রোমাটোগ্রাফিতে বিভিন্ন ধরনের অধিশোষক এবং দ্রাবক ব্যবহার করা যায়। তাছাড়া এর উপাদানগুলো সহজলভ্য। ফলে কোন যৌগ হতে এর উপাদানসমূহ পৃথক করার জন্য কলাম ক্রোমাটোগ্রাফি সবচেয়ে বেশি ব্যবহৃত হয়।

## কলাম প্রস্তুতি

থাম্ব|
এই প্রক্রিয়ায় সাধারণত ব্যুরেটকে কলাম হিসেবে ব্যবহার করা হয়। সর্বপ্রথম কলামের তলদেশে সামান্য পরিমাণে তুলা স্থাপন করা হয় যাতে কোন কঠিন পদার্থ ট্যাপের মাধ্যমে বাহিরে বের হয়ে যেতে না পারে। তারপর এর উপর সামান্য পরিমাণে বালি ঢালা হয় যার পুরুত্ব হবে ১ সে.মি. ।

অতঃপর, একটি বিকারে সামান্য পরিমাণ সিলিকা নেওয়া হয় এবং ইলুয়েন্ট (Eluent) নামক এক প্রকার দ্রাবক মিশিয়ে স্লারি (Slurry) প্রস্তুত করা হয়। অতঃপর কলামে স্লারিটি ঢেলে দেওয়া হয়। স্লারিটি সাবধানে ঢালতে হবে যেন কলামে কোন বায়ুর বুদবুদ সৃষ্টি না হয়। কলামে অতিরিক্ত ইলুয়েন্ট থাকলে তা ট্যাপের মাধ্যমে বাইরে বের করে দিতে হবে।

তারপর অপর একটি বিকারে যে যৌগটি পৃথক করতে চাই তা নিয়ে তার সাথে ইলুয়েন্ট  মিশ্রিত করা হয়। অতঃপর ড্রপারের মাধ্যমে মিশ্রণটি কলামে ঢালা হয়। মিশ্রণটি ঢালার পর আবার এর উপর সামান্য পরিমাণে বালি ঢালা হয় যার পুরুত্ব হবে ১ সে.মি.। তারপর কলামটিকে আবার ইলুয়েন্ট দ্বারা পূর্ণ করা হয়।

## কার্যপদ্ধতি
কলামের প্রস্তুতি সম্পন্ন করার পরে ট্যাপের নিচে টেস্টটিউব অথবা কনিক্যাল ফ্লাস্ক স্থাপন করা হয় এবং কলামের ট্যাপটি খুলে দেওয়া হয়। এমতাবস্থায় অপরিশোধিত যৌগটিতে অবস্থিত উপাদানগুলো তাদের পোলারিটি অনুযায়ী ইলুয়েন্ট এ পৃথক হয়ে যায় এবং ট্যাপের মাধ্যমে টেস্টটিউব অথবা কনিক্যাল ফ্লাস্কে জমা হতে থাকে। অতঃপর ভিন্ন ভিন্ন কনিক্যাল ফ্লাস্কে ভিন্ন উপাদানগুলোকে পৃথক করে নেওয়া হয়।

## বিভিন্ন দশা
কলাম ক্রোমাটোগ্রাফিতে দুটি দশা থাকে:

১) স্থির দশা (Stationary phase) এবং

২) চলমান দশা (Mobile phase)

এখানে স্লারি হল স্থির দশা। ইলুয়েন্ট এবং যে যৌগের উপাদানসমূহ পৃথক করতে হবে (অপরিশোধিত যৌগ) তা হলো চলমান দশা।

## তথ্যসূত্র

বিষয়শ্রেণী:ক্রোমাটোগ্রাফি
বিষয়শ্রেণী:গবেষণাগারের কৌশল